open-index/open-wikipedia-markdown huggingface dataset:
Sorry (שיר של ג'סטין ביבר)

**Sorry** (בעברית: **סליחה**) הוא שיר שהקליט הזמר-יוצר הקנדי ג'סטין ביבר מתוך אלבום האולפן הרביעי שלו, *[[Purpose (אלבום של ג'סטין ביבר)|Purpose]]*. השיר נכתב על ידי ביבר, ג'וליה מייקלס, ג'סטין טרנטר, סקרילקס ובלאדפופ והופק על ידי שני האחרונים. השיר יצא לאור ב-22 באוקטובר 2015 כסינגל השני מתוך האלבום. מבחינת המילים, "Sorry" הוא תחינה להזדמנות להתנצל בפני מאהבת, כאשר ביבר מבקש סליחה מאותה המאהבת והזדמנות שנייה לגאול את עצמו. ביבר אחרי זמן מה אמר שהמאהבת בשיר היא סלינה גומז. לשיר רמיקס בהשתתפות ג'יי באלווין.

## רקע
בזמן שעבד על אלבום האולפן הרביעי שלו, ג'סטין ביבר גייס את הדי ג'יי האמריקאי סקרילקס איתו עבד בעבר על הלהיט "Where Are Ü Now" ביחד עם דיפלו, כדי שיפיק לו מספר שירים לאלבום.

## וידאו קליפ
סרטון ריקוד לשיר יצא ב-22 באוקטובר 2015. הסרטון נועד בתחילה להיות קליפ מילים ובסופו של דבר נשמר כקליפ ריקוד.

ב-4 בספטמבר 2025 הודיעה יוטיוב כי הקליפ לשיר עבר את רף 4 מיליארד הצפיות. זהו הקליפ הראשון של ביבר שמגיע להישג זה, והוא אחד מתוך 15 קליפים בלבד שחצו את הרף.

## רשימות סוף שנה וכל הזמנים
"Sorry" נכלל במספר רשימות סוף שנה של השירים הטובים ביותר של 2015.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירי ג'יי באלווין
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי סקרילקס
קטגוריה:שירים שנכתבו על ידי ג'סטין טרנטר
קטגוריה:שירים שהופקו על ידי בלאדפופ
קטגוריה:שירי לפידים
קטגוריה:שירי דאנסהול
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:זוכי פרס בחירת הנוער: שירים
קטגוריה:קליפים זוכי פרס המוזיקה האמריקאית
קטגוריה:שירי פלטינה מרובעת בממלכה המאוחדת
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת דף ג'אם רקורדינגס
לאבד את אליס

**לאבד את אליס** היא סדרה טלוויזיה ישראלית מסוגת דרמה ומותחן פסיכולוגי בהשראת אגדת פאוסט, שעלתה לשידור ב-HOT3 ב-18 ביוני 2020. את הסדרה יצרה וביימה סיגל אבין.

הסדרה נמכרה לשירות הסטרימינג "אפל TV פלוס", והיא הסדרה הישראלית השנייה שנרכשה על ידי אפל.

## עלילה
הסדרה עוקבת אחר אליס גינור (איילת זורר) קולנוענית מוערכת בת 40 פלוס, שמרגישה תקועה מבחינה מקצועית, זקנה מבחינה חיצונית, שאינה רלוונטית עוד ועייפה אל מול האנרגיה הבלתי נגמרת של שלוש בנותיה, אותן מגדלת ביחד עם דויד, שחקן מצליח ונחשק (גל תורן). יום אחד, בפגישה מקרית ברכבת לבנימינה, בדרך חזרה לביתה בזכרון יעקב, פוגשת אליס את סופי (ליהי קורונובסקי) פאם פטאל צעירה ותסריטאית מבטיחה בשנות ה-20 לחייה, שמציגה את עצמה כמעריצה של אליס וחולמת שאליס תביים את התסריט שכתבה. הכישרון, הנעורים והמיניות המתפרצת של סופי מעוררים את אליס, שמפתחת כלפיה אובססיה ומכניסה אותה אל תוך חייה המקצועיים, המשפחתיים והמיניים. במה שנראה כבחירה מודעת, נשאבת אליס אל עולמה האפל וההרסני של סופי, וככל שהעלילה מתקדמת ומתפתלת כבר לא ברור מי חדרה אל חייה של מי, מי לוקחת ומי נותנת, ומי תוביל את מי אל הסוף הפטאלי.

## צוות השחקנים
* **אליס גינור** (איילת זורר): אשת קולנוע בת 40 פלוס שירדה ממעמדה.
* **סופי מרציאנו** (ליהי קורנובסקי): תסריטאית מבטיחה בשנות ה-20 לחייה, מציגה את עצמה כמעריצה של אליס.
* **דויד ברקת** (גל תורן): בעלה של אליס. שחקן מצליח ונחשק.
* **עמי** (שי אביבי): בן זוגה של סופי.
* **תמי** (חלי גולדנברג): אמא של דויד.
* **תמיר** (יוסי מרשק): שכן של אליס. רופא, בעלה של קרן.
* **קרן** (נובה דובל): שכנה של אליס. בטיפולי פוריות, אשתו של תמיר.
* **פנינה** (רונה ליפז-מיכאל): אמא של נעמי.
* **נעמי אלפיסי** (נטע גולד): חברה של סופי.
* **יעל** (נינה קוטלר): מלהקת את הסרט של סופי.
* **דנה/ מיה** (ג'ייד הדס סקורי): השחקנית שנבחרה לגלם את דנה חברתה של אלינור בתסריט של סופי ובבימויה של אליס גינור.

## הפקה
נטע ריסקין הייתה מועמדת לגלם את דמותה של אליס.
ההפקה צולמה בשנת 2019.

הסדרה התחרתה בפסטיבל "קאן סירייס" בקטגוריות הסדרה הטובה ביותר, הבמאי, התסריטאי, המוזיקה שכתבו תום דרום ואסא רביב והתוכן, והייתה אמורה להיות מוקרנת בפסטיבל ב-30 במרץ 2020.

## קישורים חיצוניים

* 

## הערות שוליים

קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:HOT: תוכניות וסדרות
קטגוריה:אפל TV פלוס: תוכניות וסדרות
יחסי מרוקו–נורווגיה

**יחסי מרוקו–נורווגיה** הם היחסים הדיפלומטיים הרשמיים שבין **[[מרוקו|ממלכת מרוקו]]** לבין **[[נורווגיה|ממלכת נורווגיה]]**.

## היסטוריה
בין מרוקו לנורווגיה מתקיימים יחסים דיפלומטיים מלאים שידעו עליות ומורדות. בין שתי המדינות התקיימו משברים על רקע חילוקי דעות.

### המשבר הדיפלומטי של 2009
נתינת המקלט של השגרירות הנורווגית לשני ילדים בעלי אזרחות כפולה מרוקאית-נורווגית בעת שברחו ממרוקו בשנת 2009 הובילה למשבר דיפלומטי בין שתי המדינות. הילדים נשארו בשגרירות למשך שלושה ימים. לאחר עזיבת הילדים, יום לאחר מכן, עזב השגריר הנורווגי את מרוקו. הרשויות המרוקניות לא הסכימו להגעת שגריר נורווגי חדש למרוקו למשך מספר שנים בעקבות המקרה.

### רצח מארן אולנד (2018)
בשנת 2018 נרצחה במרוקו מארן אולנד, תיירת נורווגית, יחד עם לואיזה וסטרגר, תיירת דנית. התיירות נרצחו על ידי המדינה האיסלאמית כנקמה על קרב דיר א-זור.

## נציגויות דיפלומטיות
* מרוקו מיוצגת בנורווגיה בדרג השגרירות באמצעות שגרירות רשמית שהיא מחזיקה באוסלו, בירת המדינה.
* נורווגיה מיוצגת במרוקו בדרג השגרירות באמצעות שגרירות רשמית שהיא מחזיקה ברבאט, בירת המדינה. נורווגיה מיוצגת במרוקו גם בדרג הקונסולרי באמצעות שתי קונסוליות רשמית שהיא מחזיקה באגאדיר, ובקזבלנקה.

## הערות שוליים

קטגוריה:ערכים ללא קטגוריות פיזיות - יחסי חוץ
פרברים רפיוג'יז

**פרברים רפיוג'יז** (באנגלית: **Parvarim Refugeez**) היא להקת היפ הופ ישראלית, שהוקמה בשנת 2000 והתפרקה בשנת 2007. הלהקה הייתה אחת מלהקות ההיפ הופ לייב היחידות בישראל, נחשבת לאחת מחלוצי להקות ההיפ הופ בישראל.

## היסטוריה
הלהקה הוקמה בשנת 2000 על ידי שמונת חבריה, תושבי מכבים-רעות. הטקסט של הלהקה עסק בגרסתם של חברי הלהקה לחיים ביישוב, באופן סאטירי, השואב השראתו מסרטי כנופיות וגנגסטא-ראפ. הלהקה שרה באנגלית ובעברית, וזכתה להצלחה ברחבי הארץ. במהלך פעילותה הוציאה פרברים רפיוג'יז מספר סינגלים, אי.פי ואלבום בצורה עצמאית. הלהקה 

בשנת 2002, יצא אלבום המכיל תיעוד מלא של ההופעה הראשונה של הלהקה במועדון בארבי בתל אביב.

בשנת 2002 פורסמה גרסה חדשה לשירם, "כיכר פארטי", שהיה לשיר ההצלחה של הלהקה. חברי הלהקה הקימו את חברת התקליטים היי פייבר הפקות, דרכה הוציאה הלהקה מיני אלבום בשם "מודיעין בבילון", ובו חמישה שירים.

בשנת 2003 צירפה לשורותיה את אלעד ברנגה כצלם. הוא נחשב על ידי הלהקה כחבר רשמי של הלהקה, הופיע איתה על הבמה והשתתף באלבום.

בשנת 2004 יצא מיני-אלבום שני ללהקה, בשם "Kikar Party". באותה שנה השתתפה הלהקה במופע של אמן הדאדא חוני המעגל וקבוצת סמרטוט בפסטיבל עכו בשם אוריינט אקספרס, שהיה פופולרי מאוד.

באותה שנה יצא הסינגל המצליח הראשון שלה "כיכר פארטי", אשר הושמע כמה וכמה פעמים בכמה תחנות רדיו שונות והיה ללהיט. השיר הפך למפורסם ויראלי עוד יותר, כאשר בזמן צילומי הקליפ שלו התרחש עימות בין חברי הלהקה למשטרה וכוחות מגב, והאירוע כולו תועד בקליפ וסוקר בהרחבהבתקשורת הארצית.

בשנת 2006 יצא הסרט הדוקומנטרי "קפיץ קפוץ", של הבמאי רותם מלנקי, שתיעד את פעילות הלהקה, בדגש על נמרוד דוויק, כמנהל הלהקה. הסרט זכה בפרס הדוקומנטרי "החוויה הישראלית" מאת קשת.

בשנת 2007 יצא אלבומה המלא הראשון והיחיד של הלהקה, תחת הלייבל היי פייבר הפקות, בשם "Rapperrarium". האלבום היה להצלחה, והכיל מספר שירים שהופיעו קודם לכן במיני האלבומים. בסוף אותה שנה התפרקה הלהקה.

בשנת 2024 יצא הסרט הדוקומנטרי של טל אבידן "יו לטס ראפ", המתעד את פעילות הלהקה לאורך תקופת פעילותה. גרסה בעבודה של הסרט הוקרנה לראשונה במסגרת פסטיבל סאונדטרק בסינמטק תל אביב.

## חברי ההרכב
* נמרוד דוויק - ראפ
* ניר אלהרר - ראפ
* גד ברוך חינקיס - ראפ
* גבי בן משה - ראפ
* מתן ארגס - גיטרה
* אביטל תמר - גיטרה
* חגי זהבי - גיטרה בס
* אסף דורי - תופים
* אסף ארגס - DJ
* נועה פארן - שירה
* אלעד ברנגה - צלם

## דיסקוגרפיה
### אלבומי אולפן
* 2007: Rapperarium

### מיני-אלבומים
* 2003: Modi'in Babylon
* 2004: Kikar Party
* 2024: שירוטו חוזר לזוהמה, רמיקסים

### אלבומי הופעה
* 2002: Live in the Barby

## קישורים חיצוניים

* 
* פרברים רפיוג'יז, באתר Qube

## הערות שוליים

קטגוריה:להקות היפ הופ ישראליות
קטגוריה:להקות שהוקמו בשנת 2000
אופל וקטרה C

**אופל וקטרה C** (בגרמנית: **Opel Vectra C**, קרוי גם: **ווקסהול וקטרה**, **הולדן וקטרה**), היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 2002 – 2008 בגרמניה.

## "אופל וקטרה C"

* בשנת 2002 שווקו 43,958 יחידות מדגמי "אופל וקטרה C".
* מנוע קדמי.
* סוג מנוע: מנועי בנזין ומנוע דיזל.
* סוג הנעה: הנעה קדמית 4x2.
* 5 נוסעים (דגם סדאן 4 דלתות, דגם הצ'בק 5 דלתות).
* קיבולת מכל דלק - 61–60 ליטר.
* בשנת 2005 דגם "אופל וקטרה C" עבר מתיחת פנים.

### גרסאות (בגרמניה)
* "Cosmo" - יוצר מיוני 2005 – יוני 2007.
* "Cosmo Plus" - יוצר מיולי 2007 – יולי 2008.
* "Edition" - יוצר מיוני 2005 – יוני 2007.
* "Edition Plus" - יוצר מיולי 2007 - יולי 2008.
* "GTS" - יוצר מיולי 2002 – יוני 2007.
* "OPC" - יוצר מיוני 2005 – יולי 2008.

#### גרסאות (בגרמניה) דגמים מיוחדים
* "Edition" - יוצר מיולי 2004 – נובמבר 2004.
* "First Edition" - יוצר מיוני 2005 – אוגוסט 2005.
* "Turbo Edition" - יוצר מאפריל 2003 – יוני 2003.
* "Irmscher i35" - יוצר בין השנים 2005 – 2004.

## תצורות "אופל וקטרה C"
* 4 דלתות - סדאן.
* 5 דלתות - האצ'בק.
* 5 דלתות - סטיישן.

## תמונות

קובץ:Opel Vectra.JPG | "אופל וקטרה B"
קובץ:Opel vectra 5T opc.jpg | "אופל וקטרה B"
קובץ:Opel Vectra front 20080116.jpg | "אופל וקטרה B" בתצורה 4 דלתות
קובץ:Opel Vectra rear 20080116.jpg | "אופל וקטרה B" בתצורה 4 דלתות
קובץ: OPEL VECTRA CARAVAN 1.9 CDTI OPC-LINE.jpg| "אופל וקטרה B" - סטיישן
קובץ:Opel Vectra C Caravan Facelift front 20100711.jpg | "אופל וקטרה B" - סטיישן
קובץ:Irmscher Vectra i35 Kompressor - 4.jpg | "אופל וקטרה B" - סטיישן



קובץ:EURO TAKSO Opel.JPG | "אופל וקטרה B" - מונית בתצורה סטיישן
קובץ:SINU TAKSO Vectra.JPG | "אופל וקטרה B" - מונית בתצורה סטיישן
קובץ:Opel Vectra 1.9 CDTI SW taxi a Rovigo 03.jpg | "אופל וקטרה B" דגם " 1.9 CDTI SW" - מונית בתצורה סטיישן
קובץ:'Victory' taxi 01 936-CD in Pristina.JPG | "אופל וקטרה B" - מונית



קובץ:Dublin, Co. Dublin - Ireland (9200213284).jpg | "אופל וקטרה C" - ניידת משטרה בתצורה סטיישן (דבלין, אירלנד)
קובץ:CH Policecar Locarno 20110101.JPG | "אופל וקטרה C" - ניידת משטרה בתצורה סטיישן
קובץ:RMP OPEL VECTRA 2.jpg | "אופל וקטרה C" - ניידת משטרה בתצורה סטיישן


## ראו גם
* אופל
* אופל אסקונה A
* אופל אסקונה B
* אופל אסקונה C
* אופל וקטרה A
* אופל קפיטן
* אופל אדמירל

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:מוניות
וקטרה C
קטגוריה:דגמי מכוניות שהושקו ב-2002
קטגוריה:כלי רכב גרמניים
סלומון סמוליאנוב

**סלומון סמוליאנוב** (ברוסית: **Соломон Смолянов**; בגרמנית: **Salomon Smolianoff**; מרץ 1899 – 1976) היה זייפן וניצול שואה שהיה מעורב במבצע ברנהרד. בסרט "הזייפנים" המבוסס על זיכרונותיו של אדולף בורגר, שונה שם הדמות לסלומון "סאלי" סורוביץ'. את הדמות מגלם קארל מרקוביץ, שחקן תיאטרון וטלוויזיה אוסטרי.

## חייו
סלומון סמוליאנוב נולד למשפחה יהודית בקרמנצ'וק, אוקראינה. הוא למד ציור באימפריה הרוסית, אך נאלץ לעזוב את הארץ בשנת 1922 מכיוון שהוריו היו בצד הלא נכון של המהפכה הסובייטית. הוא טייל ברחבי אירופה, התחתן באיטליה ולבסוף ניסה לפתוח חיים חדשים בגרמניה, שם פגש זייפן והחליט להפוך לאחד כזה בעצמו. הוא היה מבוקש על ידי כמה כוחות משטרה אירופיים לפני פרוץ מלחמת העולם השנייה.

בשנת 1939 ברנהרד קריגר, מי שיהיה לשטורמבנפירר באס-אס וראש מבצע ברנהרד, כלא מאחורי סורג ובריח והוא נשלח למחנה הריכוז מאוטהאוזן ושימש את שומרי האס אס כצייר דיוקנאות ואמן. הוא נבחר להשתתף במבצע ברנהרד, הועבר למחנה הריכוז זקסנהאוזן בשנת 1944 ובסופו של דבר לאתר אבנזה ברשת המחנות של מאוטהאוזן, משם שוחרר על ידי צבא ארצות הברית ב-6 במאי 1945. עקבותיו אבדו לאחר שחרורו. עד מהרה הוא היה ברשימות "מבוקש" בין-לאומיות כזייפן, אך לפי ההערכות הוא גם זייף ניירות הגירה ליהודים שניסו להגיע לארץ ישראל.

לאחר מכן היגר לאורוגוואי, שם זייף אייקונים רוסיים. המשטרה באורוגוואי ככל הנראה עלתה על עקבותיו וסמוליאנוב עבר לברזיל בשנות החמישים, שם נכנס לעסקי הצעצועים.

## מותו
סמוליאנוב נפטר בפורטו אלגרה בדרום ברזיל בשנת 1976. את שנותיו האחרונות העביר בציור דיוקנאות ויצירת צעצועים.

## לקריאה נוספת
* Lawrence Malkin, **"Krueger's Men"**, Publisher: Little, Brown & Company, Pub. Date: October 2006
* Svaroy Yaron, Lawrence Malkin, **Hitler's Jewish Forgers**, Orion Publishing Group, Limited, , 2006
* Adolf Burger (1989) **Akcia Bernhard: Obchod s miliónmi.** Bratislava.
* Max Garcia, **«Befreiung des KZ-Nebenlagers Ebensee: Neue historische Details.»** Zeitschrift des Zeitgeschichtemuseums Ebensee, 1998.

## קישורים חיצוניים

## הערות שוליים

קטגוריה:אסירים במחנה הריכוז מאוטהאוזן
קטגוריה:אמנים יהודים ברזילאים
קטגוריה:ניצולי השואה: גרמניה
קטגוריה:ציירים יהודים גרמנים
קטגוריה:זייפנים
קטגוריה:מהגרים לברזיל
קטגוריה:ילידי 1899
קטגוריה:נפטרים ב-1976
לשכת הקנצלר (סדרת טלוויזיה)

**Kanzleramt** (בגרמנית: **לשכת הקנצלר**) היא סדרת טלוויזיה גרמנית המבוססת על תבנית סדרת הטלוויזיה האמריקאית **[[הבית הלבן (סדרת טלוויזיה)|הבית הלבן]]**, בהפקת רשת ZDF. עלילתה ממוקמת בעיקר בלשכת קנצלר גרמניה הבדיוני אנדראס ווייר (קלאוס בארנדט) ומספר את סיפור הקריירה הפוליטית של ראש הממשלה הגרמנית ועל חייו הפרטיים כאלמן ואב לבת מתבגרת.

## עלילה
לקנצלר גרמניה אנדראס ווייר יש בעיות רבות. לא משנה אם נשיא רוסיה לא רוצה להחזיר תמונות שנעלמו במהלך מלחמת העולם השנייה, אם הוא סובל מכאבי גב או אם נורה שגריר גרמניה בטורקיה. באופן פרטי ווייר גר עם בתו נינה בת ה-17 שהתאהבה ברקדנית סלסה והקנצלר מוצא עצמו מלהטט בקושי בין בעיות מדיניות לבעיותיו האישיות.

## שחקנים ודמויות
* קלאוס בארנדט - אנדראס ווייר, קנצלר 
* רוברט אטצורן - נורברט קראפט, ראש לשכת הקנצלר 
* הרברט קנאופ - קוני ברגמן, דובר הממשלה 
* קלאודיה מישלן - אדית למברט, ראש המחלקה למדיניות חוץ 
* ריטה רוסק - בירט שמיץ, ראש סגל לשכת הקנצלר 
* הייקו דויטשמן - אלכסנדר נכטווה, כותב הנאומים של הקנצלר הפדרלי 
* קרולינה טסקה - נינה ווייר, בתו של הקנצלר הפדרלי 
* גבריאלה מריה שמייד - ד"ר כריסטה טמפלין, רופאת הקנצלר 
## ביקורת
"'לשכת הקנצלר' היא מבדרת, מרגשת ומעניינת", אמר פרידריך בוהל (ממפלגת CDU), לשעבר ראש לשכת הקנצלר. בהשוואה לתבנית האמריקאית עטורת הפרסים, הסדרה נראתה לרוב המבקרים כסדרה רדודה וטריוויאלית. כותב הנאומים לשעבר של המדינאי הגרמני ווילי ברנדט, מרטין א. סוסקינד, ציין כי הסדרה בלתי מציאותית. 

הסדרה לא זכתה להצלחה ובוטלה לאחר שנים עשר פרקים. צפו בה 4.87 מיליון צופים (נתח שוק של 15.2 אחוזים), אך מספרי הצפייה צנחו במהירות יחסית ל-1.5 עד 1.7 מיליון. 
## ראו גם
* חדר מלחמה (סדרת טלוויזיה)

## קישורים חיצוניים

## הערות שוליים

קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:תוכניות טלוויזיה שמתרחשות בברלין
קטגוריה:תוכניות טלוויזיה בשפה הגרמנית
שבע (להקה)

**שבע** הייתה להקה ישראלית שביצעה שירים בסגנון מוזיקת עולם.

## היסטוריה
הלהקה הוקמה ב-1995 על ידי אמיר פייס, מוש בן ארי, גיל רון שמע ואבישי בר-נתן. הלהקה הופיעה בישראל ובפסטיבלים ברחבי העולם.

ב-1997 הוציאה הלהקה את אלבום הבכורה שלה, "החתונה השמימית". מהאלבום בלט השיר "סאלאם" שכתב והלחין חבר הלהקה מוש בן ארי.

ב-1998 השתתפו באלבום הראשון של המיזם המוזיקלי "עבודה עברית", תוך שביצעו את השיר "שיר מספר שמונה", שבוצע במקור על ידי אריק איינשטיין באלבום "בדשא אצל אביגדור".

ב-1999 יצא אלבומה השני של הלהקה, "יומם ולילה". מתוך האלבום, התפרסם ביצועה של הלהקה לשיר "שיר למעלות". האלבום בנוי כאלבום קונספט, בו כל שיר הוקדש עבור אדם כלשהו, בין האנשים ניתן למנות את יצחק רבין, ג'ון לנון, בוב מארלי, חיים נחמן ביאליק ונחמן מברסלב.

ב-2002 יצא אלבומה השלישי של הלהקה, "גן", שלארחיו יוצא הלהקה לסיבוב הופעות.

ב-2004 יצא אלבומה הרביעי, "החתונה השמימית". בספטמבר 2004 ערכו מופע מיוחד עבור מדונה, בעת שביקרה בישראל.

ב-2005, הוציאה הלהקה את אלבום ההופעה "Live in Australia", שהוקלט במהלך הופעתם באוסטרליה. האלבום זכה בפרס IMA לאלבום ההופעה הטוב ביותר לשנת 2006.

באוקטובר 2017, מוש בן ארי, גיל רון שמע ואודי בן כנען הופיעו שוב יחד, ב"פסטיבל התמר" בים המלח.
## חברי הלהקה
* מוש בן ארי - שירה, גיטרה
* אודי בן כנען - שירה, בס
* אבישי בר נתן - חליל
* אחמד טאהר - דרבוקה
* אמיר פייס - שירה וסאז
* ורד כהן - שירה, תופים
* גיל רון שמע - שירה ג'ומבוש
* ליאור שולמן - תופים

## דיסקוגרפיה
### אלבומי אולפן
* 1997: החתונה השמימית
* 1999: יומם ולילה
* 2002: גן
* 2004: החתונה השמימית

### אלבומי הופעה
* 2005: Live in Australia

## קישורים חיצוניים
* 

* 
## הערות שוליים

קטגוריה:להקות אתניות ישראליות
קטגוריה:מוזיקת עולם
קטגוריה:להקות שהוקמו בשנת 1995
קטגוריה:להקות שהתפרקו בשנת 2007
צורה צבע וצליל

**צורה צבע וצליל** היא שיטה להוראת קריאה עברית המלמדת היכרות, הצגת וזיהוי האותיות וסימני הניקוד העבריים, תוך שימוש בעזרי זיכרון - צבע וצורה, המשולבים עם סימני הניקוד. השיטה מסתמכת על שילוב הפן האורתוגרפי (האותיות וסימני הניקוד) והשמיעתי-פונולוגי עם הפן החזותי של הצורות והצבעים, מתוך הנחה שהם מוכרים ללומד באופן אינטואיטיבי. עם התקדמות התלמיד, מוסרים עזרי הזיכרון בהדרגה עד לפיתוח יכולת קריאה שוטפת של האותיות וסימני הניקוד בלבד.

טקסט=צורה צבע וצליל - אני קורא|שמאל|ממוזער|דוגמאות לסימון בשיטת 'צורה צבע וצליל'

## עקרונות השיטה
השיטה פותחה על ידי יצחק תורג'מן כמענה לקושי שיוצרים סימני הניקוד המקובלים על הקורא המדבר עברית בת זמננו. הניקוד הטברני, שהוא המקובל כיום בקרב דוברי עברית בארץ ובעולם, מכיל 12 סימני ניקוד שונים, בעוד בעברית המודרנית ישנה הבחנה בין חמש תנועות בלבד. פער זה מקשה על לימוד הקריאה בקרב ילדים בישראל.

שיטת 'צורה צבע וצליל' מבקשת להתמודד עם קושי זה על ידי הוספת עזרי זיכרון לטקסט המנוקד. לצורך כך נבחרו חמישה צמדים של צורה וצבע, והוצמדו לחמש התנועות הקיימות בהגיית העברית המודרנית, בהתאמה של צורה=צבע=צליל. ריכוז קבוצות הניקוד הבסיסיות לחמש צורות צבעוניות בלבד, מקל את המלאכה, ולימוד הקריאה הבסיסי. ההנחה היא שאין צורך ללמד את זיהוי הצורות והצבעים, אלא הם ידועים לכל.

האפשרות לזהות את סימן הניקוד על ידי עזרים חושיים שונים מאפשרת לילד לבחור אינטואיטיבית (במודע או שלא במודע) בצורה או בצבע כקוד עזר אסוציאטיבי לזיהוי סימני הניקוד

הצורות והצבעים המשמשים בשיטה:
* ריבוע אדום עבור התנועה a - קמץ, פתח וחטף פתח.
* עיגול כחול עבור התנועה i - חיריק.
* משולש סגול עבור התנועה e - צירה, סגול ושוא (לשווא הנח נוספת מסגרת אפורה). 
* אליפסה כתומה עבור התנועה o - חולם.
* מעוין ירוק עבור התנועה u - שורוק וקובוץ.

בהוראת הקריאה בשיטת 'צורה צבע וצליל', מציגים לתלמיד את האות וסימן הניקוד כאשר הם מונחים בתוך הצורה הצבעונית, והוגים יחד איתו את הצירוף המתקבל. הצורה והצבע מסייעים בשינון וזיהוי הצירופים, ובכך מקלים על פענוח הטקסט והניקוד. לאחר שינון ומעבר על מגוון דוגמאות, התלמיד מצליח לקלוט באופן אינטואיטיבי את משמעותם של סימני הניקוד השונים, ואז אפשר להשמיט בהדרגה את עזרי הזיכרון, עד להגעה ליכולת קריאה שוטפת.

## יתרונות הגישה
* שימוש בכלים ידידותיים, המוכרים אינטואיטיבית לילדים
* פחות עומס על הזיכרון - צמצום של מעל ל־15 סימני הניקוד לחמש צורות צבעוניות בלבד.
* לימוד תוך חוויית משחק, המשרה ביטחון

## ראו גם
* מודעות פונולוגית
* גישות להוראת קריאה
* שיטת ליט"ף
* הגישה הסינתטית פונטית ללימוד קריאה

## קישורים חיצוניים
* צורה צבע וצליל, דף הבית של יצחק תורג'מן מפתח השיטה
* רשימת ספרי עזר להוראת הקריאה חוזר מנכ"ל תשסג/9(א), כ"ט ניסן תשס"ג, 1 במאי 2003

## הערות שוליים

קטגוריה:קריאה
קטגוריה:פדגוגיה
גומות ונוס

ממוזער|גב תחתון של אישה יושבת, עם גומות ונוס מסומנות בשני חצים
**"גומות ונוס"** (באנגלית: **Dimples of Venus**; מכונות גם "גומות גב", "גומות עכוז", "גומות ונוסיות") הן שתי שיניות (indentations) סימטריות במישור החיצי (הסגיטלי) שלעיתים ניתנות להבחנה על פני הגב התחתון האנושי, מעל השסע הבין-גלוטאלי. הן מופיעות בדיוק על פני השטח של שני מפרקי העצה והכסל, המיקום שבו מחוברת עצם העצה לעצם הכסל (ilium) של האגן.

## סקירה כללית
המונח "גומות ונוס", אף שהוא לא פורמלי, הוא שם מקובל מבחינה היסטורית בתחום המקצוע הרפואי לטופוגרפיה השטחית של מפרקי העצה והכסל. השם הלטיני הוא fossae lumbales laterales ("שיניות מותניות צידיות"). שיניות אלו נוצרות על ידי רצועה קצרה הנמתחת בין קוץ הכסל האחורי העליון (PSIS) של האגן לעור.

הן קרויות על שם ונוס, אלת היופי הרומית, ולעיתים מקושרות לסמל של יופי ושל אסתטיקה. ניתן להבחין בהן הן בגב הנשי והן בזה הגברי, אך הן נפוצות יותר ובולטות יותר בקרב נשים.

שימוש נוסף במונח "גומות של ונוס" באנטומיה כירורגית מתייחס לשתי שיניות סימטריות בחלקה האחורי של עצם העצה, המכילות גם תעלה ורידית. הן משמשים נקודת ציון למציאת ההיבטים המפרקיים העליונים של עצם העצה כנקודת מכוון להצבת בירגי גבעול בניתוחי עמוד השדרה.

בשנות ה-20 של המאה ה-20 הפכו גומות ונוס למיקום פופולרי בקרב נשים לפירסינג.

## קישורים חיצוניים

## הערות שוליים

קטגוריה:גו
קרחון רוב

**קרחון רוֹב** (באנגלית: **Robb Glacier**) הוא קרחון בחוף שקלטון, בשטח חסות רוס, שבאנטארקטיקה.

אורכו של הקרחון 64 קילומטרים.

הקרחון זורם מפסגת קלארקסון לכיוון צפון, לאורך הצד המזרחי של רכסי סופטבד, בין הר כרייסט צ'רץ' והר לונגסטאף; הקרחון נשפך אל מדף הקרח רוס בסמוך לכף גולדי.

גובהו של הקרחון 271 מטרים מעל פני הים.

## היסטוריה
### גילוי ומיפוי הקרחון

משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1959–1960, גילתה את הקרחון עת שחצתה אותו בדרכה לקרחון לורי.

### מקור השם

משלחת הסקר קראה לקרחון על שמו של מורי רוב (Murray Robb), מפקד המשלחת.

## לקריאה נוספת

• J.A. GRIGGS, J.L. BAMBER, **[https://www.igsoc.org/journal/57/203/j10j103.pdf Antarctic ice-shelf thickness from satellite radar altimetry]**, Journal of Glaciology, Vol. 57, No. 203, 2011

• S. Bannister, J. Yu, B. Leitner, B. L. N. Kennett, **[https://academic.oup.com/gji/article/155/3/870/631318 Variations in crustal structure across the transition from West to East Antarctica, Southern Victoria Land]**, Geophysical Journal International, Volume 155, Issue 3, December 2003, Pages 870–880, https://doi.org/10.1111/j.1365-246X.2003.02094.x

• Charles R. Bentley, John W. Glough, Kenneth C. Jezek and Sion Shabtaie, **[https://www.cambridge.org/core/journals/journal-of-glaciology/article/icethickness-patterns-and-the-dynamics-of-the-ross-ice-shelf-antarctica/404717B9A9EC3D24730FE7EE41C0285B Ice-thickness Patterns and the Dynamics of the Ross Ice Shelf, Antarctica]**, Journal of Glaciology, Volume 24, Issue 90 1979, pp. 287-294, DOI: https://doi.org/10.3189/S0022143000014805Published online by Cambridge University Press: 30 January 2017

## קישורים חיצוניים
* קרחון רוב באתר הסקר הגאולוגי של ארצות הברית
* קרחון רוב באתר הגאזט האנטארקטי של ממשלת ניו זילנד
* קרחון רוב באתר הגאזט האנטארקטי המשווה SCAR של ממשלת אוסטרליה
* מפת אזור קרחון רוב
* קרחון רוב באתר marineregions
* מחשבון מרחקים - המרחק מקרחון רוב לאתרים סמוכים

## הערות שוליים

רוב
רוב
השסע הבין-גלוטאלי

**השסע הבין-גלוטאלי** (באנגלית: **Intergluteal cleft**; ידוע גם בשמות: **Natal cleft** ו-**Cluneal cleft**) הוא החריץ שמפריד בין שני חלקי העכוז, העובר ממש מתחת עצם העצה לחיץ הנקביים, ומכונה כך מכיוון שהוא מהווה את הגבול הנראה לעין בין שתי הבליטות המעוגלות החיצוניות של שני שרירי העכוז הגדולים.

שמות אחרים לו הם השסע האנאלי, קרנה אנאליס (Crena analis), הזירה הבין-גלוטאלית (Arena interglutealis) ורימה אני (Rima ani). השסע הבין-גלוטאלי ממוקם מעל לפי הטבעת.

ישנן מספר הפרעות שעלולות להשפיע על השסע הבין-גלוטאלי, ביניהן פסוריאזיס הפוכה (Inverse psoriasis ), תסמונת נסיגת עצם-הזנב (Caudal regression syndrome) וציסטה פילונידלית.

## קישורים חיצוניים

## הערות שוליים

קטגוריה:אגן
יהודה זיאת

הרב **יהודה זיאת** (1935 - 30 באפריל 2020) היה איש חינוך ועסקן חרדי-ספרדי, מייסד ונשיא מוסדות שתילי זיתים, מקים ישיבת משכן ידידיה.

## ביוגרפיה
נולד בחלב, שבסוריה, בשנת 1935, להוריו אביו הרב שמעון זיאת ואמו הרבנית חנה זיאת.

עלה לארץ, והתקבל ללמוד בישיבת פוניבז' אצל הרב אלעזר מן שך.

אחר נישואיו התקרב לרב חיים שאול גריינמן ונחשב לאחד ממקורביו, ואף שימש כנהגו במשך מספר שנים.

בשנת 1976 פתח את תלמוד התורה הספרדי שתילי זיתים בבני ברק, העומד כיום תחת ניהולו של בנו שמעון זיאת. בתלמוד התורה לומדים, נכון ל-2020, כ-1,000 תלמידים.

בשנת 2007 פתח את הישיבה לצעירים משכנות הרועים בבני ברק. בראשה עומד הרב ישועה אללוף.

בא' באלול ה'תשס"ז, הקים בסיוע בנו הרב אברהם ישעיהו את ישיבת משכן ידידיה במושב יסודות, ובראשותה העמיד את הרב ברוך צבי לב. בתחילת זמן קיץ ה'תשע"ה התפצלה הישיבה וראש הישיבה עם קבוצת תלמידים פתחו בתל אביב-יפו את ישיבת יסודות התורה. שתי הישיבות זכו להצלחה.

נפטר ב-30 באפריל 2020, הלווייתו התקיימה במתכונת מצומצמת בשל מגפת הקורונה.

## חיים אישיים
היה נשוי לחנה זיאת (נפטרה באלול תשע"ה), ולהם שני בנים, שמעון ואברהם ישעיהו, המחזיקים בתפקידי ניהול במוסדותיו, וחמש בנות.

## קישורים חיצוניים
* 

## הערות שוליים

קטגוריה:אנשי חינוך חרדים ישראלים
2020 04
קטגוריה:ישראלים ילידי סוריה
קטגוריה:יהודים הקבורים בהר המנוחות
קטגוריה:ישראלים שנולדו ב-1935
קטגוריה:ישראלים שנפטרו ב-2020
Little Things

"**Little Things**" (בעברית: **דברים קטנים**) הוא סינגל של ג'סיקה מאובוי, מתוך אלבומה Hilda .

עם יציאתו של השיר, הסבירה מאובוי כי:  בנוסף, היא אמרה: 

היא כתבה בחשבון האינסטגרם שלו כי השיר שלה, שנכתב במקור על אמה, .

השיר היה מועמד בקטגוריית הזמרת הטובה ביותר ווידאו השנה בפרסי המוזיקה של ARIA.

## ביקורת
לורן מ-Sounds of Oz אמרה: 

## וידאו קליפ
הווידאו קליפ ל-"Little Things" יצא ב-31 ביולי 2019. הקליפ צולם בסט אחד, מאובוי נשברה בבכי במהלך הקליפ ואמרה כי: 

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סיקה מאובוי
קטגוריה:שירים באנגלית
קטגוריה:סינגלים בהוצאת סוני מיוזיק אוסטרליה
כף גולדי

**כף גולדי** (באנגלית: **Cape Goldie**) היא לשון יבשה בצידו הדרומי של שפך קרחון רוב אל מדף הקרח רוס, בחוף שקלטון, שבאנטארקטיקה.

הכף נמצאת 9 קילומטרים צפונית-מזרחית מהר מיטשל.

## היסטוריה
### גילוי הלשון

לשון היבשה התגלתה על ידי המשלחת הבריטית הלאומית האנטארקטית, אשר חקרה את אנטארקטיקה בין השנים 1901–1904.

### מקור השם

לשון היבשה נקראת על שם סר ג'ורג' טאובמן גולדי, חבר הוועדה אשר הכינה את הטיוטה הסופית של ההנחיות למשלחת הבריטית.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA253&lpg=PA253&dq=%22Cape+Goldie%22&source=bl&ots=laONOrxuPz&sig=ACfU3U1M6WJ1VNn3UVMu8_Z6yxnVL9sphA&hl=en&sa=X&ved=2ahUKEwiB5LDX45DpAhVS4aQKHSpAAUUQ6AEwD3oECAgQAQ#v=onepage&q=%22Cape%20Goldie%22&f=false Sailing Directions for Antarctica: Includes Islands South of Latitude 60°]**, P 253

## קישורים חיצוניים
* כף גולדי באתר הסקר הגאולוגי של ארצות הברית
* כף גולדי באתר הגאזט האנטארקטי של ממשלת ניו זילנד
* כף גולדי באתר הגאזט האנטארקטי של ממשלת אוסטרליה
* כף גולדי באתר הגאזט האנטארקטי המשווה SCAR של ממשלת אוסטרליה

## הערות שוליים

גולדי
גולדי
לעמי

ממוזער|הנאום המודפס
**לעמי** (בגרמנית: **An Mein Volk**, בתעתיק: **אן מיין פולק**) הוא נאום מפורסם אשר נישא בידי פרידריך וילהלם השלישי, מלך פרוסיה ב-17 במרץ 1813. מלך פרוסיה נשא את הנאום בברסלאו (כיום ורוצלב בפולין) בפני נתיניו, והוא הודפס כמסמך והופץ ברחבי הממלכה. בנאום זה הודיע המלך על הצטרפותה של פרוסיה למלחמת הקואליציה האנטי-צרפתית השישית כנגד נפוליאון בונפרטה, ופתח בכך את המערכה בגרמניה (1813).

הרקע לנאום היה חוזה טילזיט אשר נחתם ב-1807 וסיים את מלחמת הקואליציה הרביעית. בחוזה זה התחייבה פרוסיה לצמצם את צבאה ולוותר על חלק מאדמותיה. ב-1812 אולצה פרוסיה לחתום על חוזה נוסף עם נפוליאון (חוזה פריז), אשר במסגרתו כמחצית מהצבא הפרוסי נשלח לסייע במלחמת רוסיה-צרפת, והגרנד ארמה קיבל אישור מעבר חופשי על אדמת פרוסיה. ההסכם עורר מלכתחילה התנגדות עזה בפרוסיה, והפרוסים עשו כל שביכולתם כדי להתחמק מהמחויבויות שנבעו ממנו. ב-30 בדצמבר חתם הגנרל לודוויג יורק פון וארטנבורג על אמנת טאורוגן עם הרוסים. אמנה זו סיימה את המעורבות הפרוסית במלחמת רוסיה-צרפת. מלך פרוסיה התכחש בתחילה להסכם זה, אולם בהדרגה התברר שהצרפתים מפסידים במלחמה וכוחות רוסיים החלו לזרום למזרח פרוסיה. לפיכך, הציב המלך מספר דרישות בפני הצרפתים. תגובתו של נפוליאון הייתה שליחת 25,000 חיילים לברלין בפיקודו של פייר אוז'רו. ב-21 בינואר נמלט המלך מברלין והגיע אל ברסלאו כעבור ארבעה ימים. ב-17 במרץ הוא נשאם את הנאום "לעמי" בו הודיע על נטישה סופית של החוזה עם צרפת.

בנאום זה, פנה המלך אל נתיניו "הפרוסים והגרמנים" וקרא להם להיות מאוחדים סביב המדינה והכתר כדי לשחרר את המדינה מהעול הצרפתי השנוא.

## קישורים חיצוניים

* הנאום בגרמנית
* הנאום בתרגום לאנגלית

קטגוריה:ממלכת פרוסיה
קטגוריה:המלחמות הנפוליאוניות
קטגוריה:1813
קטגוריה:נאומים
קטגוריה:ורוצלב: היסטוריה
רסלמניה 29

**רסלמניה 29** (מוכר גם במודעות פרסומיות כ-**WrestleMania NY/NJ**) היה אחד מאירועי השלם וצפה של ארגון ההיאבקות האמריקאי, ה-WWE. האירוע נערך ב-7 באפריל 2013, באצטדיון מטלייף שבמזרח רד'רפורד, ניו ג'רזי. האירוע היה האירוע ה-29 בסדרת אירועי רסלמניה.

תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ון סינה ניצח את דה רוק וזכה באליפות ה-WWE בפעם ה-11 בקריירה, בנוסף לכך שהוא נקם על הפסדו לדה רוק ברסלמניה 28. עוד ברשימת הקרבות, טריפל H ניצח את ברוק לסנר בקרב ללא חוקים; במידה שטריפל H היה מפסיד, הוא היה מוכרח לפרוש, אנדרטייקר ניצח את סי. אם. פאנק, אלברטו דל ריו ניצח את ג'ק סוואגר בהכנעה ושמר על אליפות העולם במשקל כבד בקרב שסימל את ההגנה האחרונה על התואר באירוע הרסלמניה, כשלאחר מכן חגורת אליפות זו התאחדה ביחד עם אליפות ה-WWE בדצמבר של אותה השנה. בעקבות זאת, זה היה אירוע הרסלמניה האחרון שהכיל שני קרבות על אליפות עולם עד לרסלמניה 33 בשנת 2017 והאחרון שכלל את אליפות העולם במשקל כבד.

רסלמניה 29 היה הצלחה מסחררת מבחינת מספר צופים ושיעורי קנייה; 80,676 צופים נכחו באירוע, מה שהפך את האירוע לשלישי בהיסטוריה מבחינת כמות הצופים (לאחר רסלמניה 32 ורסלמניה 3), יתרה מזאת, האירוע הכניס לארגון 72 מיליון דולר, הכי הרבה בתולדות אירועי הרסלמניה. האירוע קיבל ביקורות חיוביות בקרב המבקרים והצופים; בעוד שהקרב המרכזי קיבל את ביקורת על כך שהיה דומה לקרב המרכזי של הרסלמניה החולפת, הקרב בין אנדרטייקר ל-CM פאנק תואר כ"קרב הערב".

## תוצאות

## קישורים חיצוניים

* 

## הערות שוליים

קטגוריה:אירועי רסלמניה
קטגוריה:מופעי ה-WWE
מקפניה

**מקפניה** (שם מדעי: *Makapania*) הוא סוג נכחד של מעלה גירה מקבוצת היעלים שחי בתקופת הפליוקן עד הפליסטוקן שלפני 3 עד 1 מיליון שנה מזמננו, בדרומה ובמזרחה של אפריקה. סוג זה הוגדר ב-1957 והוא כולל מין יחיד - *Makapania broomi*. הממצאים התגלו במספר אזורים, רבים מהם בדרום אפריקה בהם גם במקאפנסחאט.

המקפניה היה דומה לכבש מודרני, אך גדול יותר עם משקל ממוצע של 263 קילוגרם, והוא היה בעל מפתח קרניים עבות מאוד בדומה לפרים. מבנה שיניו התאים הן לאכילת עלים והן לרעייה של עשבים בסוואנה הפתוחה בקרבת מקורות מים. הוא כנראה חי בעדרים והתגונן בעזרת קרניו הגדולות.

יעל זה בעל קשר לכבש המושק המודרני והוא כנראה שייך לקבוצה כבשי שור, שרובה התקיימה בתנאים קרים יותר וגידלו פרווה עבה. כמותו הם מזוהים בקרניהם העבות השונות מאלה של שאר היעלים.

## קישורים חיצוניים

קטגוריה:יעלים פרהיסטוריים
קטגוריה:מגה-פאונה של הפלייסטוקן באפריקה
קטגוריה:יונקים שחיו בפליוקן באפריקה
קטגוריה:יונקים שחיו בפלייסטוקן באפריקה
קטגוריה:מאובני טקסונים שתוארו ב-1957
יחידה 1644

**יחידה 1644** (ביפנית: **栄1644部隊**) הידועה גם בשמות: "**יחידה אי**", "**יחידת טאמה**" או "**יחידת ננקינג**" הייתה יחידה צבאית של הצבא היפני הקיסרי, אשר עסקה בלוחמה ביולוגית. היחידה הפעילה מעבדה ועסקה בפיתוח חיידקים קטלניים והפעלתם במהלך מלחמת סין-יפן השנייה.

## היסטוריה
היחידה הוקמה ב-1939 במהלך מלחמת סין-יפן השנייה בידי המחלקה למניעת מגפות וטיהור מים של הצבא היפני הקיסרי. במקור היא נועדה לשמש כיחידת משנה של יחידה 731. המעבדה של היחידה הייתה ממוקמת בעיר ננקינג שבחלקים הכבושים של סין. שירו אישיאי שימש כמפקדה הראשון של היחידה, לפני שהועבר לפקד על יחידה 731 ובמקומו מונה קולונל אוטה. בפברואר 1943 מונה סאטו שונג'י למפקד היחידה.

היחידה כללה בשיאה 1,500 אנשים, והכשירה מדי שנה כ-300 בקטריולוגים חדשים. פרט לפיתוח חיידקים, עסקה היחידה גם בגידול פרעושים שישמשו כנשאים עבור החיידקים. הצבא הקיסרי עשה שימוש בנשק הביולוגי שיוצר בידי היחידה, והפעיל אותו כנגד הצבא הסיני וכנגד האוכלוסייה האזרחית הסינית. הנשק הביולוגי של היחידה הופץ באמצעות ריסוס, פרעושים, והרעלת בארות. אנשי היחידה נפלו בשבי הצבא האדום במהלך מבצע סערת אוגוסט, וסאטו נידון על פשעי מלחמה במהלך משפט פושעי המלחמה בחברובסק. הוא הודה ביכולות הגבוהות של היחידה, וכן בכך שנעשה שימוש בנשק הביולוגי שיצרה כנגד אזרחים, אולם טען כי היחידה מעולם לא ערכה ניסויים בבני אדם (להבדיל מיחידה 731). הוא נידון ל-20 שנות מאסר, אולם שוחרר כבר ב-1956. עם זאת, חוקר אנונימי שלא הסכים לפרסם את שמו, אולם טען שהוא קשור ליחידה 1644, טען בניגוד להכחשתו של סאטו, שהיחידה כן ביצעה ניסויים בבני אדם אשר כללו הזרקות של כולרה, טיפוס הבהרות ודבר הבלוטות.

## לקריאה נוספת
* Gold, Hal (2004), **Unit 731 Testimony**, Tuttle Publishing.

קטגוריה:פשעי מלחמה של יפן במלחמת העולם השנייה
קטגוריה:מלחמת סין–יפן השנייה
קטגוריה:גופי ניסוי
קטגוריה:אתיקה רפואית
קטגוריה:הצבא היפני הקיסרי
קטגוריה:נשק ביולוגי
קטגוריה:סין במלחמת העולם השנייה
קטגוריה:ניסויים בבני אדם
קטגוריה:ניסויים רפואיים בבני אדם
קטגוריה:יפן: נשק להשמדה המונית
קרחון לורי

**קרחון לורי** או **קרחון לאורי** (באנגלית: **Lowery Glacier**) הוא קרחון בסמוך לרכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

אורכו של הקרחון 110 קילמטרים.

הקרחון זורם לכיוון צפון ממישור הנסיך אנדרו; לאורך הצד המזרחי של רכס המלכה אליזבת; ונשפך אל קרחון נמרוד.

קרחון דורר הוא יובל של קרחון לורי.

## היסטוריה
### גילוי הקרחון

הקרחון התגלה על ידי משלחת הסקר הגאולוגי והטופוגרפי של ניו זילנד; אשר חקרה את האזור בעונת המחקר (הקיץ האנטארקטי) 1959–1960.

### מקור השם

שמו של הקרחון ניתן לו על ידי משלחת הסקר הגאולוגי והטופוגרפי של ניו זילנד.

הקרחון נקרא על שמו של ג'יי. ה. לורי (J.H. Lowery), חבר המשלחת, אשר נפצע עת שחתול השלג בו נסע, נפל לתוך נקיק קרח, בסמוך לכף סלבורן, בנובמבר 1959.

## קישורים חיצוניים
* קרחון לורי באתר הסקר הגאולוגי של ארצות הברית
* קרחון לורי באתר mindat
* מחשבון מרחקים - המרחק בין קרחון לורי לאתרים סמוכים

## הערות שוליים

לורי
לורי
בזניה

**בזניה** (בהונגרית: **Bezenye**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבזניה מספר התושבים נמצא בירידה. כך, בשנת 1990 חיו בכפר 1,568 תושבים, ובשנת 2019 רק 1,256 תושבים.

## יהודי בזניה
בבזניה חיו יהודים בתקופות זמן שונות. בשנת 1869 היו ארבעת היהודים בכפר חלק מקהילת ראיקה.

## קישורים חיצוניים

*  

## הערות שוליים

קטגוריה:הונגריה: כפרים
יבגני פרולוב

**יבגני קונסטנטינוביץ' פרולוב** (ברוסית: **Евгений Константинович Фролов**; נולד ב-5 בפברואר 1988) הוא כדורגלן רוסי המשחק כשוער מועדון קריליה סובייטוב סמרה.

## קריירת מועדונים
ב-29 ביוני 2019 הוא חתם בסוצ'י.

ב-2 בפברואר 2020 הוא חתם על חוזה לשנתיים עם קריליה סובייטוב סמרה. באפריל 2020 הוא העניק ריאיון לעיתונאי הספורט בו הוא מתח ביקורת על הנשיא פוטין, ואמר שהוא לא הצליח לנקוט בפעולה מוחשית לתמיכה בעסקים ובאוכלוסייה בעת המאבק התפרצות נגיף הקורונה ברוסיה.

## קישורים חיצוניים

 

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני מורדוביה סרנסק
קטגוריה:כדורגלני טורפדו מוסקבה
קטגוריה:כדורגלני דינמו מוסקבה
קטגוריה:כדורגלני קובאן קרסנודאר
קטגוריה:כדורגלני בלטיקה קלינינגרד
קטגוריה:כדורגלני אורנבורג
קטגוריה:כדורגלני סוצ'י (2018)
קטגוריה:כדורגלני קריליה סובייטוב סמרה
קטגוריה:רוסים שנולדו ב-1988
ארמיית מרכז קנטקי

**ארמיית מרכז קנטקי** (באנגלית: **Army of Central Kentucky**) הייתה ארמייה שהשתייכה למחלקה 2 של צבא הקונפדרציה, ונטלה חלק במלחמת האזרחים האמריקנית.

## היסטוריה
הארמייה הוקמה ב-18 בספטמבר 1861 בידי המחלקה ה-2 של צבא הקונפדרציה (המחלקה שהייתה אחראית על הזירה המערבית במלחמת האזרחים האמריקנית). הארמייה נועדה לרכז את כל הכוחות הסדירים של צבא הקונפדרציה באזור מערב קנטקי וכן את כוחות המיליציה הנאמנים לקונפדרציה. הארמייה כללה בתחילה שתי דיוויזיות וכח מילואים. ב-28 באוקטובר הועבר הפיקוד לאלברט סידני ג'ונסטון אשר פיקד עליה במהלך קרב בלמונט. ב-4 בדצמבר הועבר הפיקוד באופן זמני לוויליאם ג'וזף הארדי אשר פיקד עליה עד 18 בדצמבר ואז חזר הפיקוד לג'ונסטון. הארמייה השתתפה בקרב פורט הנרי וקרב פורט דונלסון, לפני שב-29 במרץ 1862 אוחדה עם יחידות נוספות של צבא הקונפדרציה ליצירת ארמיית מיסיסיפי במטרה לאחד את כוחות צבא הקונפדרציה לקראת קרב שילה.

## מפקדים
* סיימון בוליבר באקנר (18 בספטמבר 1861 – 28 באוקטובר 1861)
* אלברט סידני ג'ונסטון (28 באוקטובר 1861 – 4 בדצמבר 1861)
* ויליאם ג'וזף הארדי (4 בדצמבר 1861 – 18 בדצמבר 1861)
* אלברט סידני ג'ונסטון (18 בדצמבר 1861 – 29 במרץ 1862)

## קישורים חיצוניים
* ארמיית מרכז קנטקי  באתר המוקדש למלחמת האזרחים האמריקנית
מרכז קנטקי
דרנוז'לי

**דרנוז'לי** (בהונגרית: **Darnózseli**) הוא כפר במחוז גיור-מושון-שופרון, שבצפון-מערב הונגריה.

## יהודי דרנוז'לי
בדרנוז'לי חיו יהודים ובמקום קיים עד היום בית קברות יהודי.
ממוזער|ימין|בית הקברות היהודי

מספר היהודים שחיו בכפר:

## קישורים חיצוניים

*  

## הערות שוליים

קטגוריה:הונגריה: כפרים
גוביקונודון

**גוביקונודון** (שם מדעי: *Gobiconodon*) הוא סוג של יונק פרהיסטורי, שחי בתור היורה והקרטיקון לפני 166 עד 94 מיליון שנה מזמננו. סוג זה כלל מינים רבים שחיו בעיקר ברחבי אסיה, אך כמה מינים התגלו גם בבריטניה וספרד, במרוקו, והמין *Gobiconodon ostromi* התגלה בארצות הברית (שבעבר הייתה מאוחדת עם אסיה). הוא השתייך לסדרת האאוטריקונודונטים, לצד הרפנומאמוס. עם זאת כמה חוקרים משייכים אותו לסדרה הנכחדת Gobiconodonta.

מאובניו של הגוביקונודון התגלו לראשונה במדבר גובי שבמונגוליה, שבו נמצאו לסתות תחתונות שבורות שלו. הוא תואר למדע ב-1978.

הגוביקונודון היה מהגדולים שבכל יונקי המזוזואיקון, אך לא עלה על משקל של 4.5-5 קילוגרם ובאורך 45 עד 50 סנטימטרים. יונק זה היה בעל מבנה שרירי עם ראש גדול ונראה שדמה באורח חייו לגירית. עם זאת היו לו לסתות קשוחות בעלות ניבים בולטים ומלתעות חזקות כמו של צבועים. מבנה זה מתאים בעיקר למינים אוכלי נבלות וייתכן מאוד שהיה אוכל נבלות כמו קרובו הרפנומאמוס, אך אולי גם צייד של חיות קטנות, לרבות צעירי דינוזאורים. המינים הרבים ותפוצתם הרחבה רומזים על כך שהיה יונק מצליח מאוד בתקופתו.

## גלריה

קובץ:GobiconodonDB15.jpg|איור של גוביקונודון


## קישורים חיצוניים

קטגוריה:אאוטריקונודונטים
קטגוריה:יונקים שחיו ביורה באסיה
קטגוריה:יונקים שחיו בקרטיקון באסיה
קטגוריה:מאובני טקסונים שתוארו ב-1978
קטגוריה:מונגוליה: מאובנים
ארמיית קנואה

**ארמיית קנואה** (באנגלית: **Army of the Kanawha**) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

## היסטוריה
הארמייה הוקמה ב-6 ביוני 1861 במטרה לאחד את כל יחידות הקונפדרציה בעמק הנהר קנואה. המפקד הראשון של הארמייה היה הנרי וייז. ב-11 באוגוסט הועבר הפיקוד לג'ון פלויד - יליד עמק הקנואה בעצמו. עם זאת, וייז המשיך לפקד על יחידות בארמייה, והאיבה האישית בינו לבין פלויד גרמה לתבוסה כואבת של הקונפדרציה בקרב קרנפיקס פרי ב-10 בספטמבר. פלויד האשים את וייז בתבוסה, בציינו שווייז סירב לבוא לעזרתו. חבר בית הנבחרים של וירג'יניה מסון מתיוס, שבנו אלכסנדר פ. מתיוס היה שלישו האישי של וייז, בילה כמה ימים במחנותיהם של וייז ושל פלוייד כדי למצוא פתרון לעימות המסלים שבין שני הקצינים. לאחר מכן הוא כתב לנשיא הקונפדרציה ג'פרסון דייוויס בו הוא האיץ בו שהשניים יודחו מתפקידם, בציינו "אני מאוד מרוצה מכך שכל אחד מהם יגיע לסיפוק מלראות את השני מחוסל". בפועל, שר המלחמה של הקונפדרציה יהודה פיליפ בנימין העביר רק את וייז מהזירה, ופלויד המשיך לפקד על הארמייה עד 26 בדצמבר עת היא אוחדה עם ארמיית מרכז קנטקי שבעצמה אוחדה בהמשך עם ארמיית מיסיסיפי.

## מפקדים
* סיימון בוליבר באקנר (6 ביוני 1861 – 11 באוגוסט 1861)
* ג'ון פלויד (11 באוגוסט 1861 – 26 בדצמבר 1861)

## קישורים חיצוניים
* ארמיית קנואה באתר המוקדש למלחמת האזרחים האמריקנית

## הערות שוליים

קנואה
מיון ספגטי

**מיון ספגטי** הוא אלגוריתם מיון שרץ בזמן ליניארי, שהוצג על ידי אלכסנדר דודני  בטורו בכתב העת "סיינטיפיק אמריקן". האלגוריתם דורש עיבוד מקבילי.

## אלגוריתם
לשם הפשטות, נניח שאנחנו ממיינים רשימה של מספרים טבעיים. שיטת המיון מומחשת באמצעות מוטות ספגטי לא מבושלים:
# עבור כל מספר x ברשימה, השג מוט באורך x.
# ברגע שיש לך את כל מוטות הספגטי שלך, קח אותם באופן רופף באגרופך והורד אותם לשולחן, כך שכולם יעמדו זקופים על משטח השולחן. עכשיו, עבור כל מוט, הנמך את היד השנייה שלך מלמעלה עד שהיא נפגשת עם מוט - זה ללא ספק הארוך ביותר. הסר מוט זה והכנס אותו לחזית רשימת הפלט חזור על הפעולה עד להסרת כל המוטות.

## ניתוח זמן ריצה
הכנת n מוטות הספגטי דורשת זמן ליניארי במספר מוטות הספגטי, ובאורך המוטות. הורדת המוטות על השולחן אורכת זמן התלוי באורך מוט הספגטי הארוך ביותר. (זה אפשרי מכיוון שהיד, מוטות הספגטי והשולחן עובדים כמכשיר מחשוב מקבילי לחלוטין). 

יש לאחר מכן n מוטות להסרה כשהמוט הארוך ביותר באורך k כך, בהנחה שכל פעולת מגע והסרה אורכת זמן קבוע, מורכבות הזמן הגרוע ביותר של האלגוריתם היא .

## קישורים חיצוניים

* A. K. Dewdney's homepage
* Implementations of a model of physical sorting, Boole Centre for Research in Informatics
* Classical/Quantum Computing, IFF-Institute

קטגוריה:אלגוריתמי מיון
חיים ברגר

250px|ממוזער|שמאל|מודעה לטיול בהדרכתו, 26 אפריל 1929
**חיים ברגר** (1900 – 20 במרץ 1983) היה חוקר ארץ ישראל, היסטוריון, צלם ומדריך טיולים.

## ביוגרפיה
ברגר נולד בעיירה סטארי סמביר שבמערב אוקראינה. בצעירותו הצטרף לתנועת "השומר הצעיר", ובשנת 1921 עלה לארץ ישראל. תחילה עבד בבניין ואחר כך בייבוש ביצות כבארה עד שחלה במלריה. לאחר החלמתו עבד בבית-הספר החקלאי מקוה ישראל וניהל פעולות תרבות שונות וטיולים באזור לפועלים ולתלמידים.

בשנת 1928 החל ללמוד באוניברסיטה העברית היסטוריה ולימודי ארץ ישראל. בשנת 1929 החל לפרסם בעיתון "דבר" מאמרים על ידיעות הארץ ורשימות מסע על מפגשיו עם תושבים ומטיילים. בשנת 1934 התחתן עם דבורה לבית בן אריה והתיישב בתל אביב, היה פעיל בהדרכת טיולים ושימש כמדריך היחיד של אגודת המשוטטים בתל אביב.

ברגר עסק בצילום במשך שנים רבות והנציח במצלמתו מקומות ונופים בארץ-ישראל וסביבותיה. חלק מאוסף הצילומים של ברגר, שומר ונסרק על ידי פרויקט ביתמונה.

ברגר נפטר ב-1983 ונקבר בבית העלמין הדרום.

## ספרים
* **אדם ואדמה בחורן ובחרמון**, הוצאת אל"ף, תל אביב, 1980,
## מאמרים
* 
* 
* 
* 
* 
* 
* 
* 
## מצילומיו

קובץ:בית לחי (בית לאהיה עי עזה) 23-3-1928 - iחיים ברגרi btm11380.jpeg|סיור בבית ליקיא שברצועת עזה ב-1928
קובץ:חברון 1930 - iחיים ברגרi btm11394.jpeg|תמונה מסיור לחברון ב-1930
קובץ:נמל עזה 1928 - iחיים ברגרi btm11378.jpeg|ביקור בנמל עזה ב-1928
קובץ:מזבח מנוח תרפח 1928 - iחיים ברגרi btm11350.jpeg|"מזבח מנוח" ליד קיבוץ צרעה ב-1928
קובץ:עשר הטחנות (עי אל-בחריה 1925 - iחיים ברגרi btm11384.jpeg|עשר טחנות ב-1925
קובץ:המסגד ביבנה (גאמעת אל כניסה) 20-3-1928 - iחיים ברגרi btm11385.jpeg|ביקור ביבנא ב-1928


קובץ:הכפר רנתיס א אייר תרצב 1932 - iחיים ברגרi btm11355.jpeg|סיור בכפר רנתיס ב-1932
קובץ:כפר השילוח 1932 - iחיים ברגרi btm11371.jpeg|סיור בכפר סילואן ב-1932
קובץ:חזית הכנסיה היוונית בעבוד אייר תרצב מאי 1932 - iחיים ברגרi btm11344.jpeg|ביקור בכנסייה בכפר עאבוד ב-1932
קובץ:קבר נבי רובין ו אדר א תרצב 1932 - iחיים ברגרi btm11359.jpeg|ביקור בנבי רובין ב-1932
קובץ:חפירות תל עגול (עי עזה) יב תמוז תרצב 16-07-1932 - iחיים ברגרi btm11386.jpeg|ביקור בחפירות תל אל-עג'ול ליד עזה ב-1932
קובץ:אגודת משוטטי אי נבי שית בכפר שית כה אדר תרצא 1931 - iחיים ברגרi btm11363.jpeg|ביקור בנבי בשית ב-1931


קובץ:ראשיתה של נתניה א תשרי תרצב 1932 - iחיים ברגרi btm11353.jpeg|נתניה ב-1932
קובץ:אוסף פסלים באשקלון 1928 - iחיים ברגרi btm11364.jpeg|ביקור בעתיקות אשקלון ב-1928


## קישורים חיצוניים
* אוסף צילומי חיים ברגר, באתר ביתמונה

## הערות שוליים
.

קטגוריה:חוקרי ארץ ישראל
קטגוריה:היסטוריונים ישראלים
קטגוריה:בוגרי האוניברסיטה העברית בירושלים
קטגוריה:סגל דבר
קטגוריה:אישים הקבורים בבית העלמין הדרום
קטגוריה:ישראלים שנולדו ב-1900
קטגוריה:ישראלים שנפטרו ב-1983
תאלטוזאוריה

ממוזער|איור משוער של ''Thalattosaurus alexandrae''
**תאלטוזאוריה** (שם מדעי: Thalattosauria; מילולית: "לטאות אוקיינוס") היא סדרה של זוחלים ימיים דיאפסידים שחיו בתור הטריאס ונכחדו עם סיומו. הם היו קרובים רחוקים של סדרת הכוריסטודרה והאיכתיוזאורים וקרובים רחוקים יותר של הלפידוזאורים, בתוכם הלטאות המודרניות או הספנודון. המדענים עוד חלוקים על הקרבה של בני סדרה זו לזוחלים המודרניים.
## מאפיינים
מיני סדרה זו חיו בים תטיס הגדול שבין אמריקה הצפונית ואירופה עד סין, בהם התגלו מאובניהם, וממבנה גופם נראה שניזונו בעיקר מדגים. הם הגיעו עד לאורך של 4 מטרים, והיו בעלי זנבות ארוכים, ולחלקם גם צוואר ארוך כמו של הפליוזאורים. היו להם לסתות מחודדות בעלות שורות של שיניים חרוטיות שהותאמו לתפיסת טרף. אף על פי שחיו בים הם היו יכולים לעלות לחוף, תודות לגפיים היעילות שלהם שהתאימו גם לחיים בים וגם ליבשה בדומה ללוטרות.

## מיון
::*סוג *Blezingeria*?
*על-משפחה Askeptosauroidea
**משפחה Endennasauridae
***סוג *Endennasaurus*
**משפחה Askeptosauridae
***סוג *Askeptosaurus*
***סוג *Anshunsaurus*
***סוג *Miodentosaurus*
*על-משפחה Thalattosauroidea
***סוג *Agkistrognathus*
***סוג *Clarazia*
***סוג *Concavispina*
***סוג *Gunakadeit*
***סוג *Hescheleria*
***סוג *Paralonectes*
***סוג *Nectosaurus*
***סוג *Thalattosaurus*
***סוג *Xinpusaurus*

## קישורים חיצוניים

## הערות שוליים

*
קטגוריה:בעלי חיים שתוארו ב-1904
קטגוריה:טקסונים שתוארו בידי ג'ון מריאם
עגלת החציר (ציור)

**עגלת החציר** (באנגלית: **The Hay Wain**) היא יצירה בצבעי שמן של הצייר האנגלי ג'ון קונסטבל משנת 1821. הציור מתאר נוף כפרי שליד  הגובל בין סאפוק לאסקס. במקור היצירה נקראה "Landscape: Noon". היא נחשבת כאחת מהציורים האנגליים הכי חשובים בהיסטוריה וכן היצירה המוכרת ביותר של קונסטבל.

## אודות היצירה
במרכז הציור מתוארים שלושה סוסים הרתומים לעגלת עץ. הסוסים ובעלם חוצים נהר. מיקום הציור הוא ב שבסאפוק, קרוב לנהר סטאור. הנהר חוצה את מחוזות סאפוק ואסקס, כך שהמחוז הראשון נמצא בצד שמאל של היצירה והשני בצידה הימני. השטח המתואר בציור נקרא פלאטפורד מיל, והוא השתייך לאביו של קונסטבל. קוטג' שנמצא בצד שמאל השתייך לשוכר בשם ווילי לוט, וגם כיום  עומד על תילו. היצירה מתכתבת עם המהפכה התעשייתית. המהפכה שינתה את חיי העבודה, בעיקר באזורים אורבניים, באופן שבו נפח העבודה גדל ועימו נלוו תופעות שליליות כמו ניצול עובדים ועבודת ילדים. בציורו של קונסטבל קיים ניסיון להראות כי האלטרנטיבה לחיים עירוניים נמצאת בכפרים, כמקום אידיאלי יותר.

הציור הוא אחד מסדרת יצירות של קונסטבל הנקראות "six-footers", יצירות גדלות על קנבס שהוצגו ב בתערוכות קיץ. אף על פי שכיום עגלת חציר נחשבת לאחת מהיצירות האנגליות הטובות ביותר, הצייר לא הצליח למכור את היצירה בעת התצוגה מפני שבזמנו ציורי נוף נתפסו כאמנות נחותה. דווקא בצרפת, היצירה זכתה להצלחה ולביקורות מהללות מפי תאודור ז'ריקו. יצירות נוספות של קונסטבל הוצגו בסלון בפריז ב-1824. כמו כן, היצירה זכתה במדליית זהב משארל העשירי.

יצירותיו של קונסטבל נמכרו בסופו של דבר, והובאו לעיירה  שבאי וייט. בעיירה הציור זכה להצלחה מסוימת. ב-1886, היצירה הובאה לגלריה הלאומית שבלונדון, ועד היום היא נמצאת במוזיאון זה. הסקיצה של היצירה נתרמה למוזיאון ויקטוריה ואלברט.

ב-2005, בסקר שנערך על ידי רדיו BBC, היצירה הגיעה למקום שני בקטגוריית היצירות הבריטיות האהובות ביותר אחרי "הטמרייר הלוחמת" של ויליאם טרנר. ב-2013, מפגין הדביק תמונה של ילד על הציור כאשר הוא הוצג בגלריה הלאומית, אך היצירה לא נפגמה באופן בלתי הפיך.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-19
קטגוריה:אוספי הגלריה הלאומית (לונדון)
קטגוריה:מים באמנות
ארמיית חצי האי

**ארמיית חצי האי** (באנגלית: **Army of the Peninsula**) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

## היסטוריה
הארמייה הוקמה ב-26 במאי 1861 וכמפקדה מונה ג'ון מג'רודר. הארמייה נודעה גם בכינוי "ארמיית מג'רודר". מטרת הארמייה הייתה לארגן את כל כוחות הקונפדרציה בחלק התחתון של חצי האי וירג'יניה. יורקטאון נקבעה כמפקדת הארמייה. תחת פיקודו של מג'רודר, הארמייה זכתה בניצחון בקרב ביג בתל. הארמייה קיבלה עוד ועוד תגבורות וסיוע לנוכח החשש הגובר ממתקפה של האיחוד בחצי האי, ובסוף השנה כללה 130,000 חיילים. ב-26 באפריל 1862 בוטל מעמדה של הארמייה כיחידה עצמאית והיא שולבה בצבאו הגדול של ג'וזף א' ג'ונסטון. למרות זאת, יחידות הארמייה המשיכו ליהנות מעצמאות במידה ניכרת, ומילאו תפקיד חשוב במהלך מערכת חצי האי.

## קישורים חיצוניים
* ארמיית חצי האי באתר המוקדש למלחמת האזרחים האמריקנית

חצי האי
הרקלס אינקספקטטוס

**הרקלס אינקספקטטוס** (שם מדעי: *Heracles inexpectatus*) הוא מין נכחד של תוכי ענק שחי בניו זילנד מתקופת המיוקן שלפני 29 עד 16 מיליון שנה. הוא התגלה ב-2008 בסיינט בתאנס (Saint Bathans) שבאוטגו, האי הדרומי של ניו זילנד. הוא תואר משרידי עצמות שוק ענקיות ונבדק באוניברסיטת פלינדרס שבאוסטרליה הדרומית. התוכי תואר למדע בשנת 2019. הסוג כונה הרקלס על שם הגיבור היווני עם אותו שם, עקב גודלו ונראה שהיה התוכי הגדול בעולם.
## מאפיינים
תוכי זה עלה על גובה של 1 מטר ועל משקל של 7 קילוגרם, גדול יותר מהקאקאפו המודרני (גם הוא מניו זילנד) שמגיע למשקל של 3 עד 4 קילוגרם. ההערכה של החוקרים היא שתוכי זה שייך לקבוצה תוכיי ניו זילנד, בה גם הקאקאפו והנסטור המודרניים והתוכים הנכחדים מהסוג *Nelepsittacus*, אך ייתכן שהוא בעל אבות קדומים אף יותר מהם. גודלו של התוכי נובע מענקיות איים, מאחר שבאי היו פחות טורפים מאשר על היבשות.

תוכי זה היה חסר יכולת תעופה עקב משקלו, אך בדומה לקאקאפו היה יכול להשתמש במקורו העבה והמעוקל כדי לטפס על עצים וכך להגיע לפירות ואגוזים שהוא פיצח עם המקור החזק. לצידו חיו מינים אחרים של עופות ענקיים כמו עופות המואה וכמה אווזאים גדולים מאוד. כולם התמחו בלחיות בגומחות אקולוגיות שבמקומות אחרים חיים בהן יונקים אשר היו חסרים בניו זילנד.

## קישורים חיצוניים

קטגוריה:בעלי חיים שתוארו ב-2019
קטגוריה:טקסונים שתוארו בידי מייק ארצ'ר
קטגוריה:תוכיי ניו זילנד
קטגוריה:עופות חסרי יכולת תעופה
קטגוריה:עופות שחיו במיוקן
קטגוריה:ניו זילנד: מאובנים
קטגוריה:מאובני טקסונים שתוארו ב-2019
נפיחנות נרתיקית

**נפיחנות נרתיקית** (באנגלית: **Vaginal flatulence**) היא פליטה או סילוק אוויר מתוך הנרתיק. זה יכול להתרחש במהלך או לאחר קיום יחסי מין, או לאחר פעולות מיניות אחרות, מתיחות או תרגילי התעמלות. הצליל דומה במקצת לנפיחה מפי הטבעת, אך אינו כרוך בפליטת גזי פסולת, ולכן לרוב אין לו ריח ספציפי. בדרך כלל זהו מצב תקין ואינו מעיד על בעיה.

ביטויי סלנג לנפיחנות נרתיקית כוללים בעברית "פלוץ פות", ובאנגלית: Vart Fanny Fart, Queef.

## מצבים חמורים יותר
גזים נרתיקיים עם ריח חזק של צואה עלולים להיות תוצאה של נצור חלחולת-נרתיק (Rectovaginal fistula), סיבוך זה נדיר יחסית של פתח המחבר בין החלחולת לנרתיק, שיכול לנבוע מניתוח, לידה, מחלות (כמו מחלת קרוהן) או מסיבות אחרות. מצב זה יכול להוביל לדלקת בדרכי השתן וכן לסיבוכים אחרים. גזים נרתיקיים עלולים להופיע גם כסימפטום של צניחת איברי האגן, מצב הנגרם לרוב עקב לידה.

לא ידוע כי נשיפות או כמויות קטנות של אוויר המועברות לחלל הנרתיק במהלך קונילינגוס גורמות לבעיות כלשהן. עם זאת, הכנסת אוויר בכוח לחלל הנרתיק עלולה לגרום לתסחיף אוויר, שבמקרים נדירים מאוד עלול להיות מסוכן לאישה, ואם היא בהיריון – גם לעובר.

## הערות שוליים

קטגוריה:יחסי מין
קטגוריה:נרתיק
קטגוריה:נפיחה